চূড়ান্ত হিসাবে জিডিপিতে বিনিয়োগের পরিমাণ প্রথমবারের মতো ৩০ শতাংশ অতিক্রম করেছে। এ বিষয়টিকে দেশের অর্থনীতির জন্য ইতিবাচক ঘটনা হিসেবে দেখছেন অর্থনীতিবিদরা। তাদের মতে, ভারতসহ আরও কয়েকটি দেশে জিডিপিতে বিনিয়োগের পরিমাণ অনেক আগেই ৩৫ থেকে ৪০ শতাংশের ঘরে পৌঁছেছে। আমরাও সেদিকে এগোচ্ছি। সরকারের বার্ষিক উন্নয়ন কর্মসূচিতে (এডিপি) ব্যয়ের পরিমাণ বাড়ছে, যা প্রত্য ও পরোভাবে বেসরকারি বিনিয়োগকে উৎসাহিত করছে। উল্লেখ্য, জিডিপিতে এবার মোট বিনিয়োগের ২২ দশমিক ৫০ শতাংশ বেসরকারি খাতের, বাকি ৭ দশমিক ৫০ শতাংশ সরকারি বিনিয়োগ। ২০১৫-১৬ অর্থবছরের জিডিপিতে বিনিয়োগের মোট পরিমাণ ছিল ২৯ দশমিক ৬৫ শতাংশ। এর মধ্যে বেসরকারি বিনিয়োগ ছিল ২২ দশমিক ৯৯ শতাংশ আর সরকারি বিনিয়োগ ছিল ৬ দশমিক ৬৬ শতাংশ।